تاربیسو

تاربیسو یان تاربیشو (کە شەریف خانی ئێستایە، لە پارێزگای نەینەوا، عێراق) شارێکی کۆن بووە و نزیکەی ٣ میل لە باکووری نەینەوا دوورە.

 مێژوو 
یەکەم باس لەسەر شوێنەکە لە مێژوویەکی فەرمانڕەوای ئاشووریی ناوەڕاست ئەریک دێن ئیلی (نزیکەی ١٣١٧-١٣٠٦ پێش زایین) بووە.Grayson, Albert Kirk, "Assyrian Royal Inscriptions: From the beginning to Ashur-resha-ishi I", Vol. 1. Otto Harrassowitz Verlag, 1972 تاربیسو شارۆچکەیەکی بچووک بوو کە لە سەرەتای ھەزارەی یەکەمی پێش زایین لە ژێر کۆنترۆڵی ئاشووردا بوو و نووسراوێکی سەرەتایی لەوێ دۆزرایەوە کە مێژووەکەی دەگەڕێتەوە بۆ سەردەمی حوکمڕانیی شەلمەنسەری سێیەم (٨٥٩-٨٢٤ پێش زایین). قەبارە و گرنگییەکەی گەشەی کرد دوای ئەوەی پایتەختی ئیمپراتۆریەتیی ئاشووریی نوێ لەلایەن سەنحاریبەوە گواسترایەوە بۆ نەینەوا لە نزیک ئەوێ. لەوێ دوو کۆشک دروستکران، یەکێکیان لەلایەن ئەسەرحەدۆنەوە بۆ کوڕەکەی و شازادەی جێنشینەکەی، ئاشووربانیپاڵ. دوو پەرستگا لە شوێنەکەدا دۆزرایەوە، یەکێکیان پەرستگای نێرگال بوو کە لەلایەن سەنحاریبەوە دروستکراوە و لەلایەن ئاشووربانیپاڵەوە کاری زیادتری بۆ کراوە. یەکێک لە دەروازەکانی دیواری باکووری ڕۆژئاوای نەینەوا بە ناوی نێرگالەوە ناونراوە و ڕێگای ئەو دەروازەیە بۆ تاربیسو بە تەواوی لە بەرد لەلایەن سەنحاریبەوە قیرتاو کراوە.

تاربیسو لە ساڵی ٦١٤ پێش زایین لەلایەن مادەکانەوە گیرا، بە سەرۆکایەتیی کەیخەسرەو لە ساڵی ١٢ی نەبوپلاسەری پادشای بابل. وە بەرەبەرە لەگەڵ ئیمپراتۆریەتیی ئاشووریدا شارەکە کاڵ بوویەوە.

 شوێنەوارناسی 
چەپ|وێنۆک|دیوار و دەروازەکانی نەینەوا
تاربیسو لەلایەن ئۆستن ھێنری لایاردەوە لە ساڵی ١٨٥٠ ھەڵکەندراوە، پاشان ھێنری ڕاولینسۆن لە ژێر چاودێریی مۆزەخانەی بەریتانیا لە ساڵی ١٨٥٢. لە ساڵی ١٨٦٨ زانکۆی مووسڵ مۆڵەتی ھەڵکەندنی لەو شوێنەدا پێدرا.Al-Suliman, Ameer, "Discovering the Assyrian city of Trebissou", Adab AL Rafidayn 1.2, pp. 15-49, 1971

 سەرچاوەکان 

 پەراوێزەکان 

 A Sulaiman, Discovery of the Assyrian City of Tarbisu, Adab al-Rafidain, vol. 2, pp. 15–49, 1971 (Arabic)
 J. E. Curtis, A. K. Grayson, Some Inscribed Objects from Sherif Khan in the British Museum, Iraq vol. 44, no. 1, pp. 87–94, 1982

 بەستەرە دەرەکییەکان 

 Fall of Nineveh Chronicle - Livius.org  Archived 2016-11-10 at the Wayback Machine
 Cylinder Seal from Tarbisu - British Museum

پۆل:پێگە شوێنەوارییەکانی عێراق
پۆل:ئەو پۆتانانەی لەسەر ویکیدراوە ھەن
پۆل:شارە کۆنەکان
پۆل:مێژووی عێراق